October | 2009 | Pikkelik se blik
Noenoe, jy is Mamma se tomboy, my ‘Willetjie sonder brieke’. Alles wat ‘Don’ doen moet jy beter doen, alles wat hy vertel moet jy ‘n eiertjie op lê, alles wat hy probeer moet jy ook probeer… en al kry mamma nie meer jou blas handjies en voetjies skoon nie en al dryg mamma om jou te Sterri Nappy, is jy my Engelkind.
As daai gesiggie silwerskoon is en ons het klaar ons aandelikse geveg met jou krullebol gehad en mamma het klaar die traantjies afgedroog. En jy kom maak jou tuis in Mamma se arm om te kan slapies, dan weet Mamma – God is goed….
As iemand kan help sal ek baie dankbaar wees. Ek is op soek na my hond (nee, dis nie die ‘Swart hond’ nie.) Hy kan werklik enige plek wees.
Hier volg ‘n kort beskrywing.
Hy kan uitgeken word aan die volgende:
Hy het net een oor, die ander een het hy in ‘n straatgeveg verloor.
Sy linkeroog het hy onlang tydens ‘n boksgeveg met die bure se Siamees beseer en moes toe verwyder word.
Sy regter agterbeen is afgesit nadat hy uiteindelik die vierwielmotorfiets gevang het.
Hy het ‘n litteken wat vanaf sy voorpoot onder sy maag deurloop tot by sy regter agterbeen (wat geamputeer is), waar hy hom misgis het met die hoogte van die heining.
Die hare op sy rug groei plek-plek nie meer nie, nadat hy per abuis die bure se teef wou dek en toe met warm water gegooi is…
Om bogenoemde rede is hy so twee weke gelede gekastreer.
Hy reageer op die naam “LUCKY”
Laat weet my maar asseblief as julle hom iewers sien, my lewe is net nie dieselfde sonder hom nie!
14 Comments	| Dae en Dinge	| Permalink
20 Comments	| Dae en Dinge	| Permalink
31 Comments	| Dae en Dinge	| Permalink
You are currently browsing the Pikkelik se blik blog archives for October, 2009.